Lobo-ni mono . . .
bibedo kit ma tye kwede-ni?
biballe medde ameda?
bibedo maber?
GIN MA BAIBUL WACO
“Lubanga . . bijwayo pig wanggi woko ducu. To bene dong bibedo pe, kadi kumo nyo koko, nyo arem, pien gin macon dong ducu gurwenyo woko matwal.”—Niyabo 21:3, 4, Acholi Baibul.
BER PA LOK MAN PIRI
TIKA ADA WATWERO GENO GIN MA BAIBUL WACO?
Watwero, olo pi tyen lok aryo:
Lubanga tye ki teko me cobo cikkene. I Baibul, Lubanga Jehovah keken aye kilwongo ni “Won Twer Ducu,” pien en tye ki teko ma lapore pe. (Niyabo 15:3) Pi meno, en twero gwoko cikkene me loko lobowa wek odok maber. Kit ma Baibul owaco-ni, “ki bot Lubanga jami ducu twerre.” —Matayo 19:26.
Lubanga tye ki miti me cobo cikkene. Me labolle, cikke pa Jehovah me cero dano ki i to ‘pire mitte mada.’—Yubu 14:14, 15.